OpenLLM-France/wikimedia huggingface dataset:
# Les Authieux-Papion

Les Authieux-Papion és un municipi francès situat al departament de Calvados i a la regió de Normandia. L'any 2007 tenia 67 habitants.

## Demografia
### Població

El 2007 la població de fet de Les Authieux-Papion era de 67 persones. Hi havia 23 famílies de les quals 5 eren unipersonals (5 dones vivint soles i 5 dones vivint soles), 9 parelles sense fills i 9 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 28 eren l'habitatge principal de la família, 10 eren segones residències i 3 estaven desocupats. Tots els 39 habitatges eren cases. Dels 28 habitatges principals, 25 estaven ocupats pels seus propietaris i 2 estaven llogats i ocupats pels llogaters; 6 tenien tres cambres, 9 en tenien quatre i 13 en tenien cinc o més. 17 habitatges disposaven pel capbaix d'una plaça de pàrquing. A 9 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Authieux-Papion el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 8 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 51 persones, 34 eren actives i 17 eren inactives. De les 34 persones actives 33 estaven ocupades (16 homes i 17 dones) i 1 aturada (1 home). De les 17 persones inactives 13 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una entitat de l'administració pública.
Els 2 serveis als particulars que hi havia el 2009 eren fusteries.
L'any 2000 a Les Authieux-Papion hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Les Authieux-Papion a l'INSEE.
* Évolution et structure de la population Fitxa amb el detall de dades de Les Authieux-Papion a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Coca de Alba

Coca de Alba és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 203 | 168 | 146 | 132 |

## Enllaços externs

* Enllaç a Wikisalamanca Arxivat 2008-10-26 a Wayback Machine.
# Cristina Viader i Anfrons

Cristina Viader i Anfrons (Cardedeu, 17 de novembre de 1956) és una política catalana, alcaldessa de Cardedeu i diputada al Parlament de Catalunya en la VI Legislatura.
És filla de Jaume Viader i Roger, alcalde de Cardedeu el 1965-1968. Ha treballat com a mestra d'ensenyament primari. Militant del PSC-PSOE, fou alcaldessa de Cardedeu de 1995 a 2003 i membre del Consell Comarcal del Vallès Oriental el 1995-1999. Membre de Ciutadans pel Canvi, fou escollida diputada a les eleccions al Parlament de Catalunya de 1999.

## Referències

* ↑ «Alcaldes de Cardedeu». Arxivat de l'original el 2015-07-24. [Consulta: 23 juliol 2015].

## Enllaços externs

* Biografia Arxivat 2012-02-21 a Wayback Machine.
* Diputats del Parlament de Catalunya en la VI Legislatura p. 305
# David Arqaik

David Arqaik o David de Taron fou príncep bagràtida de Taron
Governava el principat Aixot II de Taron. David, conegut com a David Arqaik, estava casat amb Miriam Artsruní, germana de Grigor Derenik de Vaspurakan. Grigor va capturar en una emboscada a Aixot II vers el 878 i va posar al tron al seu cunyat, és a dir a David Arqaik, el germà d'Aixot II. El governador musulmà Muhammad ben Khalid va ratificar el canvi i David fou reconegut mentre Aixot era empresonat.
David va continuar al poder i vers el 880 el seu fill Aixot es va casar amb una neta del príncep dels prínceps (i després rei) Aixot I el gran, filla del segon fill Shahpuh (el pare del que després fou rei titular Aixot l'Sparapet). Un dia vers 884 Aixot va aconseguir escapar amb l'ajut d'un guardià però ja no va poder recuperar el poder doncs va morir poc després.
David va viure fins al 895. A la seva mort li va succeir el seu fill Aixot Arqaik de Taron, però immediatament es va aixecar Gurguèn, fill d'Aixot II que es va proclamar príncep igualment.

## Bibliografia

* René Grousset, Histoire de l'Arménie des origines à 1071, Paris, Payot, 1947 (réimpr. 1973, 1984, 1995, 2008), 644 p
# Football Club Rapid Mansfeldia Hamm Benfica

El Football Club Rapid Mansfeldia Hamm Benfica, també conegut com a FC RM Hamm Benfica, és un equip de futbol de Luxemburg que milita en la Lliga luxemburguesa de futbol, la lliga de futbol més important del país.

## Història

El club va ser fundat el 26 de març del 2004 al barri d'Hamm de la Ciutat de Luxemburg a propòsit de la fusió dels equips FC Hamm 37 (fundat el 1937) i el FC RM 86 (fundat l'any 1986), a propòsit de la fusió dels equips FC Rapid Neeudorf (fundat el 1909) i FC Mansfeldia Clausen-Cents (fundat el 1919).
Es van iniciar a l'Éirepromotioun a la temporada 2005/06, temporada on es van situar a la 6a posició, encara que a la temporada 2007/08 van jugar la seva primers temporada a la Lliga luxemburguesa de futbol, després de guanyar el títol del segon nivell.

## Palmarès

* Éirepromotioun: 2
       2006/07, 2014/15

## Referències

* ↑ «Temporada 2005/06». [Consulta: 18 octubre 2015].
* ↑ «Temporada 2007/08». [Consulta: 18 octubre 2015].

## Enllaços externs

* Football Club Rapid Mansfeldia Hamm Benfica - Lloc web oficial
* soccerway.com
# Cascades Kundalila

Les cascades Kundalila són unes cascades del riu Kaombe, a Zàmbia. El riu Kaombe cau pel cingle de Muchinga, creant un salt d'aigua prop de la petita ciutat de Kanona, al districte de Serenje de la província de la Província Central, a la part oriental de Zàmbia, a 400 km al nord-est de la seva capital, Lusaka.
El nom «Kundalila» significa «colom que plora» en la llengua local bemba.
Les cascades Kundalila formen part de la llista de Monuments Naturals oficials de Zàmbia.

## Localització

Aquestes cascades es troben a 1.477 metres sobre el nivell del mar.
S'ha de conduir per la T2 «Gran Carretera del Nord» (Great North Road) fins a Kanona, on es veu una cruïlla amb la senyal «Kundalila Falls 14km - National Monument» (13° 04′ 13″ S, 30° 38′ 04″ E﻿ / ﻿13.070171°S,30.63445°E﻿ / -13.070171; 30.63445). S'ha de seguir el camí de grava. Després de 500 m, s'ha de creuar les vies del TAZARA i, al final del camí, es poden veure les cascades.

## L'entorn

Les cascades estan situades en una zona de prats i boscos a la vora del cingle de Muchinga, on l'aigua clara descendeix 80 m cap a una piscina d'aigua cristal·lina que hi ha sota, i és un lloc ideal per a un pícnic i un bany refrescant. Es permet banyar-se i hi ha un càmping obert. Es poden veure micos blaus que habiten pels boscos de la zona, i alguns corbs de coll blanc.
Des de la part alta de les cascades, hi ha una vista espectacular sobre la vall del Luangwa, que forma part del Rift Albertí, la branca occidental del Rift d'Àfrica Oriental.
El punt més alt de la zona és de 1.593 metres sobre el nivell del mar, a 1,6 km al sud de les Cascades Kundalila. L'àrea al voltant de les cascades té molt poca població, amb una densitat de 6 persones/km².
Les plantes que hi ha al voltant de les cascades de Kundalila, gairebé totes són de la sabana.

## El clima

El clima és subtropical humit. La temperatura mitjana és de 20 °C. El mes més càlid és l'octubre, amb 28 °C, i el mes més fred és juny, amb 16 °C. La precipitació és de 1.191 mil·límetres per any. El mes més plujós és gener (amb 331 mm de pluja), i el mes més sec és el juny (amb 1 mm de pluja).

## Referències

* 1 2 Kundalila Falls
* ↑ NASA Earth Observations: Land Cover Classification Arxivat 2016-02-09 a Wayback Machine.. NASA/MODIS.
* ↑ NASA Earth Observations: Land Cover Classification Arxivat 2016-02-28 a Wayback Machine.. NASA/MODIS.
* ↑ Peel, M C; Finlayson, B L «Updated world map of the Köppen-Geiger climate classification». Hydrology and Earth System Sciences, 11, pàg. 1633-1644. DOI: 10.5194/hess-11-1633-2007.
* ↑ «NASA Earth Observations: Rainfall (1 month - TRMM)». NASA/Tropical Rainfall Monitoring Mission. Arxivat de l'original el 11 de maig 2020.
* ↑ «NASA Earth Observations Data Set Index». NASA. Arxivat de l'original el 10 de maig 2020.

## Vegeu també

* Llista de cascades

## Enllaços externs

* Zambia's waterfall Wonderland
* World of Waterfalls
* Bradt Travel Guides
# Bildmuseet

El Bildmuseet (que en suec significa «Museu de la imatge») és un museu d'art contemporani a la ciutat d'Umeå, en el nord de Suècia.

## Història

El museu va ser fundat en 1981 per la Universitat d'Umeå i és un centre internacional d'art contemporani i cultura visual, i en ell es mostren obres d'art contemporani, arquitectura, disseny i fotografia. També es realitzen visites guiades, projeccions de pel·lícules, xerrades, concerts, tallers i altres activitats.
El 2012, el museu va ser traslladat a les seves noves instal·lacions en el Campus d'Art d'Umeå. El museu va passar a trobar-se en un edifici de set plantes i de més de 3500 m² (més del doble que a les anteriors instal·lacions) dissenyat per Henning Larsen Architects i obert al públic el 19 de maig de 2012. La façana de l'edifici està coberta de panels de làrix siberià amb amples finestrals. Dels set pisos, tres són per a les exposicions, i els altres per a tallers, un auditori i administració.

## Referències

* ↑ «About Bildmuseet» (en anglés). Bildmuseet - a part of the Arts Campus at Umeå University. [Consulta: 3 maig 2014].
* ↑ «UMEÅ ART MUSEUM» (en anglés). henninglarsen.com. Arxivat de l'original el 2014-09-28. [Consulta: 3 maig 2014].
* ↑ Grozdanic, Lidija. «Henning Larsen Architects' New Umeå Art Museum in Sweden is Bathed in Cool Nordic Light» (en anglés). Inhabitat.com, 14-12-2012. [Consulta: 3 maig 2014].
# Antonio Álvarez

Antonio Álvarez és el nom dels següents personatges:
* Antonio Álvarez Alonso (Martos, Jaén, 1867 - Cartagena, 1903), pianista, compositor i director de sarsueles espanyol
* Antonio Álvarez Lleras (Bogotà, 1892-1956), dramaturg colombià, fundador del Teatre modern a Colòmbia
* Antonio Álvarez-Ossorio Barrientos (~1880 - després de 1951), militar espanyol de la Guàrdia Civil, que participà en l'alçament militar del 36
* Antonio Álvarez Pérez (Almendralejo, Extremadura, 1975), futbolista espanyol que juga com a migcampista
* Antonio Álvarez Solís o Antonio Álvarez Méndez (Madrid, 1929 - 2020), periodista espanyol
* Antonio María Álvarez Tomás (Atlàntic, 1785 - Madrid, 1848), militar espanyol, Capità general d'Aragó
# Ctenodactylus vali

Ctenodactylus vali és una espècie de mamífer rosegador de la família dels ctenodactílids. Viu a Algèria, Líbia i el Marroc. Es tracta d'un animal diürn, tot i que a vegades roman actiu durant les hores crepusculars, i és bastant solitari. El seu hàbitat natural són les zones rocoses, on busca refugi a les esquerdes i fissures. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Aulagnier, S. Ctenodactylus vali. UICN 2008. Llista Vermella d'espècies amenaçades de la UICN, edició 2008, consultada el 24 gener 2015.
# David Astals Barrera

David Astals Barrera (nascut el 13 de desembre de 2001) és un futbolista català que juga com a migcampista ofensiu al CE Sabadell FC.

## Carrera de club

Nascut a Bienvenida, Badajoz, Extremadura, Astals es va traslladar a Sabadell, Catalunya amb només dos mesos d'edat per un problema familiar, i es va incorporar a l'equip juvenil del CE Sabadell FC després de representar el CA Polinyà. Va debutar amb el filial el 22 de desembre de 2019, jugant els últims 31 minuts en una derrota a la Segona Catalana per 0-1 contra el CE Sallent.
Astals va debutar amb el primer equip el 19 de setembre de 2020, entrant com a substitut tardà d'Héber Pena en una derrota per 1-2 contra el Rayo Vallecano al campionat de Segona Divisió; en fer-ho, es va convertir en el primer jugador nascut al segle XXI en debutar amb el club. Tres dies després, va renovar el seu contracte amb el club per dues temporades més.

## Referències

* ↑ «CE Sabadell». Fútbol Base Català. [Consulta: 20 setembre 2020].
* ↑ «La història de David Astals: a punt de marxar per "baixet" i ara renova per dos anys». Diari de Sabadell, 22-09-2020. [Consulta: 28 setembre 2020].
* ↑ «Acta | Sallent, C.E., A – Sabadell F.C., C.E., B». FCF. [Consulta: 19 setembre 2020].
* ↑ «Catena culmina la remontada en el 88' de un Rayo que promete» (en castellà). Diari AS, 19-09-2020. [Consulta: 19 setembre 2020].
* ↑ «El Sabadell renueva al ‘chino’ Astals por dos temporadas» (en castellà). Mundo Deportivo, 24-09-2020. [Consulta: 4 novembre 2020].
* ↑ «David Astals renueva por dos temporadas» (en castellà). Diari AS, 22-09-2020. [Consulta: 28 setembre 2020].

## Enllaços externs

* David Astals Barrera a BDFutbol
* David Astals Barrera a La Preferente (castellà)
* David Astals Barrera, Fitxa a Soccerway
# Carl Borgstrøm

Carl Hjalmar Borgstrøm (1909 – 1986) fou un professor europeu de lingüística indoeuropea que va fer aportacions significatives a l'estudi científic del gaèlic escocès i del gaèlic irlandès. Era fill del compositor Hjalmar Borgström i de Harriet Amalie Müller. Llicenciat el 1928, va fer estudis comparatius lingüística indoeuropea, índia i cèltica. De 1932 a 1935 va ser professor de filologia comparada al Trinity College (Dublín). De 1936 a 1937 va ser professor adjunt de l'Índia a la Universitat d'Ankara. Va ser professor de lingüística a la Universitat de Lund el 1945, i professor de lingüística diacrònica a la Universitat d'Oslo de 1947 a 1986.

## Obres

* (1937) The dialect of Barra in the Outer Hebrides Norsk Tidsskrift for Sprogvidenskap 8
* (1940) A linguistic survey of the Gaelic dialects of Scotland. The dialects of the Outer Hebrides Oslo University Press
* (1941) A linguistic survey of the Gaelic dialects of Scotland. The dialects of Skye and Ross-shire Oslo University Press
* (1958) Innføring i sprogvidenskap

## Referències

* ↑ «Carl Hjalmar Borgstrøm». Store Norske Lekiskon, 06-12-2011.
* ↑ «Irish Researchers and Writers». University of Duisburg. Arxivat de l'original el 2012-01-27. [Consulta: 10 novembre 2013].
# Apèndix birrami

Els apèndixs birramis són un tipus de podòmers. Són característics dels artròpodes marins, com ara alguns crustacis o els extints trilobits.
La seva particularitat, respecte als altres podòmers dels artròpodes, és que estan formats per dues branques, que neixen en una arrel comuna: un exopodi (posició externa) amb funcions respiratòries i/o nedadores, i un endopodi (posició interna) que utilitzen per marxar.
# Anacortes

Anacortes és una població dels Estats Units a l'estat de Washington. Segons el cens del 2000 tenia 14.557 habitants.

## Demografia

Segons el cens del 2000, Anacortes tenia 14.557 habitants, 6.086 habitatges, i 4.12 famílies. La densitat de població era de 477,1 habitants per km².
Dels 6.086 habitatges en un 28,3% hi vivien nens de menys de 18 anys, en un 56,2% hi vivien parelles casades, en un 9,3% dones solteres, i en un 31,6% no eren unitats familiars. En el 26,6% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,84.
Per edats la població es repartia de la següent manera: un 23,4% tenia menys de 18 anys, un 5,5% entre 18 i 24, un 24,8% entre 25 i 44, un 25,5% de 45 a 60 i un 20,8% 65 anys o més.
L'edat mediana era de 43 anys. Per cada 100 dones de 18 o més anys hi havia 90,4 homes.
La renda mediana per habitatge era de 41.930 $ i la renda mediana per família de 49.531 $. Els homes tenien una renda mediana de 38.080 $ mentre que les dones 27.080 $. La renda per capita de la població era de 22.297 $. Aproximadament el 6% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Anacortes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Anacortes». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Apocopis

Apocopis és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Apocopis wrightii Munro
# Apocrisiari

Un apocrisiari, la forma llatinitzada de apokrisiarios (ἀποκρισιάριος), era un alt representant diplomàtic durant el final de l'edat Antiga i l'alta edat mitjana. El terme llatí era responsalis (qui respon). El títol era emprat pels ambaixadors romans d'Orient, així com pels representants dels bisbes a les autoritats seculars. L'equivalent actual més proper seria el de nunci papal; si bé el títol de apocrisiarius és encara emprat per l'església anglicana.

## Els apocrisiari romans d'Orient

Un apocrisiari era un clergue que servia com a representant (també descrit com a legat papal, en un terme menys precís) d'un patriarca o altres bisbes davant la cort imperial romana d'Orient de Constantinoble. El càrrec existia des del segle v, però no va ser legalment institucionalitzat fins a l'emperador Justinià I (r. 527–565). Diverses de les més importants seus mantingueren apocrisiaris permanents a la capital imperial. El més important d'aquests era l'apocrisiari papal (vers 452-743). El títol també era emprat pels representants d'un arquebisbe metropolità a la cort del seu patriarca territorial, ja fos a Constantinoble, Alexandria, Antioquia o Jerusalem i per a funcionaris seculars que mantenien correspondència amb l'emperador romà d'Orient.

## Els apocrisiaris romans d'Occident

A partir del regnat de Carlemany (768-814), la cort dels reis/emperadors francs tenia membres clericals anomenats "apocrisiarii". Malgrat això, només eren arxicapellans que lluïen el títol dels antics enviats papals, tot i que ja no realitzaven cap tasca diplomàtica.

## Església anglicana

A l'actual comunió anglicana, els representants de l'arquebisbe de Canterbury a les diverses esglésies són anomenats apocrisiarioi.

## Referències

* 1 2 Kajdan 1991, p. 136
* ↑ Kajdan 1991, pàg. 75, 136; Parry & Hinnells 1999, p. 35
* ↑ Parry & Hinnells 1999, p. 35
* ↑ Diocese in Europe. «Partners - Apocrisiaroi». Diocese in Europe, 20-05-2011. Arxivat de l'original el 6 febrer 2012. [Consulta: 10 desembre 2011].

## Bibliografia

* Kajdan, A. The Oxford Dictionary of Byzantium (en anglès). Oxford University Press, 1991. ISBN 0-19-504652-8.
* Ekonomou, Andrew J. Byzantine Rome and the Greek Popes: Eastern Influences on Rome and the Papacy from Gregory the Great to Zacharias, A.D. 590-752. Lanham, Maryland and Plymouth, UK: Lexington Books (Rowman & Littlefield Publishers, Inc.), 2007. ISBN 0-7391-1978-8.
* Parry, Ken; Hinnells, John R. The Blackwell Dictionary of Eastern Christianity. Malden, Massachusetts: Blackwell Publishing, 1999. ISBN 0-631-18966-1.
* Larousse, Pierre; Augé, Claude. Petit Larousse Illustré: Nouveau Dictionnaire Encyclopédique. París, France: Librairie Larousse, 1906.

## Enllaços externs

* Catholic Encyclopaedia - Apocrisiarius
# Clewiston

Clewiston és una població dels Estats Units a l'estat de Florida. Segons el cens del 2000 tenia 6.460 habitants.

## Demografia

Segons el cens del 2000, Clewiston tenia 6.460 habitants, 2.174 habitatges, i 1.632 famílies. La densitat de població era de 533 habitants per km².
Dels 2.174 habitatges en un 39,5% hi vivien nens de menys de 18 anys, en un 55,9% hi vivien parelles casades, en un 12,5% dones solteres, i en un 24,9% no eren unitats familiars. En el 18,9% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,32.
Per edats la població es repartia de la següent manera: un 29,7% tenia menys de 18 anys, un 10,3% entre 18 i 24, un 28,3% entre 25 i 44, un 20,8% de 45 a 60 i un 10,9% 65 anys o més.
L'edat mediana era de 32 anys. Per cada 100 dones de 18 o més anys hi havia 104,4 homes.
La renda mediana per habitatge era de 37.143 $ i la renda mediana per família de 38.652 $. Els homes tenien una renda mediana de 31.139 $ mentre que les dones 21.049 $. La renda per capita de la població era de 15.527 $. Entorn del 14,8% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clewiston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Clewiston». American Fact Finder. Oficina del Cens dels Estats Units, 12-01-2010.
# Clever Marcelo Romero Silva

Marcelo Romero (Montevideo, 4 de juliol de 1976) és un futbolista uruguaià, que ocupa la posició de migcampista.
Comença a destacar al Defensor Sporting, on juga entre 1994 i 1996. Eixe any fitxa pel CA Peñarol, amb qui sumaria 84 partits. L'estiu del 2001 dona el salt a Europa per militar al Màlaga CF. Amb l'equip andalús va formar durant sis temporades, sent titular les quatre primeres. A les dues darreres, la 06/07 a Segona Divisió, la seua aportació es va reduir a 15 partits.
Després d'una breu estada al modest conjunt andalús del Lucena, el 2009 recala al Carolina RailHawks, de la USL First Division estatunidenca. No arriba a debutar amb el conjunt americà, a causa de les lesions.

## Selecció

Romero ha estat internacional amb l'Uruguai en 25 ocasions, marcant un gol. Va participar en el Mundial del 2002, així com a les Copes Amèrica de 1997 i 1999.

## Enllaços externs

* Fitxa del jugador